Koordinatės: 55°14′34″š. pl. 24°44′51″r. ilg.﻿ / ﻿55.242793°š. pl. 24.747415°r. ilg.﻿ / 55.242793; 24.747415

|  |
| --- |
| **Ukmergės technologijų ir verslo mokykla** |
| Ukmergės technologijų ir verslo mokykla herbasUkmergės technologijų ir verslo mokykla herbas |
| Ukmergės technologijų ir verslo mokykla |
| **Adresas** | Kauno g. 108, Ukmergė |
| **Direktorius(-ė)** | Jonas Cesevičius |
| **Mokinių skaičius** | 850 |
| **Įkūrimo data** | 1938 |
| **Uždarymo data** | {{{uzdarimo data}}} |
| **Išleista laidų** |  |
| **Pedagogų skaičius** | 71 |

**Ukmergės technologijų ir verslo mokykla** – Ukmergėje veikianti valstybinė profesinio mokymo įstaiga, teikianti pirminį ir tęstinį profesinį mokymą. Įstaigos kodas 191425713. 

2022 m. balandžio mėn. duomenimis, mokykloje mokėsi 850 moksleivių, dirbo 71 pedagogas.

Istorija
--------

Ukmergės technologijų ir verslo mokyklos istorija prasidėjo 1938 m. kai Ukmergės miesto pakraštyje, Šventosios upės pakrantėje, buvo pastatyta amatų mokykla. Pokario metais čia buvo įkurta žemės ūkio mechanizacijos mokykla, o 1960 m. – žemės ūkio mechanizacijos technikumas, ruošęs technikus mechanikus ir technikus elektrikus. Didelis mokyklos populiarumas pritraukė daug moksleivių. Keičiantis ekonominei situacijai ne kartą keistas profilis, pavadinimas.

Lietuvai atgavus nepriklausomybę mokykla mezga ryšius su kitomis šalimis. Mokykloje svečiavosi ir skaitė paskaitas kanadiečių, lenkų, vokiečių, švedų delegacijos. Mokyklos populiarumą didina galimybė išvykti į užsienį padirbėti ir patobulinti užsienio kalbos žinias. Nemažai studentų jau yra pabuvoję Lenkijoje, Vokietijoje, Anglijoje, Suomijoje, Danijoje, Šveicarijoje.

2000 m. LR Švietimo ir mokslo ministras pasirašė įsakymą, pagal kurį pradėta Lietuvos profesinių ir aukštesniųjų mokyklų reorganizacija-sujungimas. Prie tuometinės aukštesniosios žemės ūkio mokyklos buvo prijungtos Ukmergės politechnikos ir Veprių žemės ūkio mokyklos. Politechnikos mokykla buvo visiškai integruota į aukštesniąją mokyklą, o Veprių mokykla tapo filialu savoje mokymo bazėje. Po reorganizacijos-sujungimo Ukmergės aukštesnioji verslo mokykla tapo pavaldi Lietuvos Respublikos Švietimo ir mokslo ministerijai ir pasivadina *aukštesniąja verslo mokykla*. Nuo 2005 m. liepos Lietuvoje vykdant švietimo reformą, mokykla tapo *technologijų ir verslo mokykla*.

2019 m. sausio mėn. pradžioje mokyklos statusas iš biudžetinės įstaigos pakeistas į viešosios įstaigos. 2019 m. mokykloje mokėsi apie 700 moksleivių, jie galėjo įgyti virš 20 specialybių. Moksleiviai atvykę iš daugiau kaip 20 šalies rajonų, daugiausia – aplinkinių savivaldybių.

2022 m. rugsėjo 2 d. mokykloje atidarytas Ukmergės techninės kūrybos centras.

Profesijos
----------

* Siuvėjo-operatoriaus
* Dažytojo-tinkuotojo padėjėjo
* Žemės ūkio gamybos verslo darbuotojas
* Apdailininko
* Automobilių mechaniko
* Apskaitininkas
* Kompiuterinio projektavimo operatorius
* Baldžius
* Prekybos įmonių vadybininko padėjėjo
* Virėjo
* Elektrikas
* Konditerio
* Transporto priemonių remontininkas
* Pardavėjas konsultantas
* Slaugytojo padėjėjas
* Svečių aptarnavimo
* Suvirintojas
* Socialinio darbuotojo padėjėjas
* Kelininkas
* Ekspeditorius
* Floristas
* Metalo apdirbimo staklininkas
* Motorinių priemonių kroviniams vežti vairuotojas
* E. pardavėjo-konsultanto
* Ikimokyklinio ugdymo pedagogo padėjėjas

Pastatas
--------

Mokyklos pastatą suprojektavo statybos inžinierius Juozas Vodopalas, statyba vyko 1937–1938 m. Statybos rangovas buvo Povilas Dėdelė, techninę priežiūrą vykdė Jonas Stankūnavičius. Tuo metu tai buvo didžiausias šios paskirties pastatas Lietuvoje, kiek vėliau Klaipėdoje pastatytas didesnis. Pastate buvo įrengtas vandentiekis, kanalizacija, centrinis šildymas, buvo numatytos patalpos stalių ir metalo apdirbėjų klasėms, dirbtuvėms, sporto salei, renginių salei ir kitoms reikmėms. Statybos kainavo per 600 tūkst. litų.

Galerija
--------

* 
* Mokykla 2020 m.Mokykla 2020 m.
* Mokyklos stadionasMokyklos stadionas

Šaltiniai
---------

1. ↑  Ukmergės technologijų ir verslo mokykla *aikos.smm.lt*
2. ↑  Vėl pasikeitė mokyklos statusas Archyvuota kopija 2022-04-28 iš Wayback Machine projekto.
3. ↑
4. ↑   Archyvuota kopija 2022-04-17 iš Wayback Machine projekto.
5. ↑  Vaidas Petrulis, *Ukmergės amatų mokykla*, Tarpukaris, Architektūros ir urbanistikos tyrimų centras. Nuoroda tikrinta 2022-01-10.

Nuorodos
--------

* Sąrašas:Lietuvos profesinio mokymo įstaigos
* Ukmergės technologijų ir verslo mokykla (oficiali svetainė)
* Ukmergės technologijų ir verslo mokykla (*facebook.com*)